stanford-oval/wikipedia huggingface dataset:
בוסטון
תחבורה > תחבורה ציבורית

רשות התחבורה של מפרץ מסצ'וסטס (Massachusetts Bay Transportation Authority או בקיצור MBTA) מפעילה את מערכות התחבורה הציבורית של בוסטון, ובהם את הרכבת התחתית של בוסטון שהייתה מערכת הרכבת התחתית הראשונה של ארצות הברית. נכון לראשית המאה ה-21, מערכת התחבורה הציבורית של בוסטון (רכבות תחתיות ורכבות קלות) משתרעת על כ־90 ק"מ של מסילות. מערכת זו מכונה "ה-T" (באנגלית: "the "T). בנוסף מפעלה רשות התחבורה מערכת של אוטובוסים ומעבורות ימיות, וכן מערכת של רכבות המשתרעת על 321 ק"מ של מסילות - המגיעות צפונה לאורך עמק נהר המרימק, מערבה לווסטר ודרומה לפרובידנס שבמדינת רוד איילנד.
31.5% מתושבי בוסטון משתמשים דרך קבע במערכת התחבורה הציבורית של העיר, אולם בשל גודלו הקטן של אזור העסקים במרכז העיר, 13% מהתושבים מגיעים למקום עבודתם בהליכה ברגל.
תחבורה > רכבות

קווי חברת אמטרק מקשרים את בוסטון עם שיקגו, ניו יורק ווושינגטון.
תחבורה > שדות תעופה

שדה התעופה הבינלאומי לוגן נמצא במזרחה של בוסטון. שדות תעופה נוספים הנמצאים בסמוך לעיר ומשמשים את תושבי העיר:
שדה הנסקום בלקסינגטון
שדה תעופה גרין בפרובידנס, רוד איילנד.
שדה תעופה מנצ'סטר במנצ'סטר.
תרבות

בוסטון מהווה המרכז התרבותי של אזור ניו אינגלנד. תושבי העיר משתמשים במבטא המכונה "מבטא בוסטוני" המאפיין את אזור ניו אינגלנד כולו. כמו כן העיר מהווה מרכז למטבח ניו אינגלנד המשתמש בעיקר במאכלי ים ומוצרי חלב.
בקרבת העיר פועלות אוניברסיטאות רבות המשפיעות על אופייה התרבותי של העיר.
בעיר פועלים מספר בתי תיאטרון, הידועים שבהם הם תיאטרון קאטלר מג'סטיק (Cutler Majestic Theatre), תיאטרון אורפאום (Orpheum Theatre), וכן האופרה של בוסטון ומרכז סיטי לאמנויות הבמה (Citi Performing Arts Center). כמו כן בעיר פועלות להקת בלט בוסטון, התזמורת הסימפונית של בוסטון, תזמורת הטיילת של בוסטון, האופרה הלירית של בוסטון ואגודת הנדל והיידן (המקהלה העתיקה ביותר בארצות הברית).
בין אירועי התרבות שנערכים בעיר ניתן למנות את הופעות תזמורת הטיילת של בוסטון ואירוע הפירסט נייט (הלילה הראשון) שנערך בליל ראש השנה האזרחית.
בשל התפקיד המרכזי של העיר במהפכה האמריקאית, מבנים רבים בעיר מהווים חלק מהפארק הלאומי ההיסטורי בוסטון. מרבית מבנים אלה נמצאים לאורך שביל החירות (Freedom Trail) המסומן בפס לבנים אדומות על מדרכות הרחוב. אורכו כ-5 ק"מ, הוא מתחיל במרכז המבקרים ליד הפארק המרכזי-הבוסטון קומון ומסתיים באנדרטת גבעת בנקר. בעיר מספר רב של מוזיאונים לאמנות ובהם המוזיאון לאמנות של בוסטון ומוזיאון איזבלה סטיוארט גארדינר, וכן בעיר מוזיאון הילדים של בוסטון, הבוסטון אתנאום, מוזיאון המדע של בוסטון ואקווריום ניו אינגלנד.
אתרים נוספים בעלי החשיבות בעיר הם:
גבעת ביקון
בוסטון קומון
הספרייה הציבורית של בוסטון
אנדרטת גבעת בנקר
פנוויי פארק
ספריית ג'ון פ. קנדי שנמצאת בקמפוס אוניברסיטת מסצ'וסטס
כיכר קנמור
הכנסייה הצפונית הישנה
כיכר הרווארד
תרבות > אזכורים תרבותיים

בוסטון מופיעה ביצירות אמנות רבות ומוזכרת ביצירות ספרותיות רבות. בין היתר מוזכרת העיר בספר "הבוסטונים" מאת הנרי ג'יימס המתאר את חיי החברה הגבוהה של בוסטון בשלהי המאה ה-19, וכן בספר "ג'ורג' אפלי המנוח" (The Late George Apley) זוכה פרס פוליצר מאת ג'ון פ. מארקאנד המתאר את החברה הגבוהה במהלך ראשית המאה ה-20 והשפל הכלכלי הגדול.
העיר משמשת רקע לספרים רבים ובהם:
הסאגה "קין והבל" מאת ג'פרי ארצ'ר מתרחשת במקביל בבוסטון ובשיקגו.
סדרת ספרי המתח "קרלוטה קרלייל" מאת לינדה ברנס המתארים בלשית נוהגת טקסי.
ספרי המתח מאת ג'וזף פיינדר.
הנובלה תא מאת סטיבן קינג.
ספרו של ויליאם פוקנר "הקול והזעם" מתרחש בחלקו בעיר.
הספר "The Handmaid's Tale" מאת מרגרט אטווד מתרחש בעיר בוסטון שלאחר מלחמה גרעינית.
סדרות טלוויזיה רבות מתרחשות על רקע העיר ובהן: "בוסטון ליגל", "הפרקליטים", "בוסטון פבליק","החיים היפים של זאק וקודי","חופשי על הבר", "סברינה המכשפה הצעירה", "אלי מקביל".
סרטים רבים צולמו בעיר ומתרחשים על רקע העיר, ובהם "סיפורו של ויל האנטינג", "מיסטיק ריבר", "The Thomas Crown Affair" ו"השתולים".
ספורט

לבוסטון נציגות של קבוצות ספורט בכל אחת מהליגות המקצועניות הבכירות של ענפי הספורט הקבוצתיים המרכזיים בארצות הברית: פוטבול, בייסבול, כדורסל והוקי קרח. הצלחת קבוצות הספורט שלה העניקו לעיר את הכינוי "עיר התארים" ("TitleTown, USA").
בוסטון רד סוקס - קבוצת הבייסבול המקומית נוסדה ב-1901 והיא אחת משמונה הקבוצות המקוריות של האמריקן ליג, ומשחקת ב-MLB. לאורך השנים זכתה הקבוצה ב-9 אליפויות וורלד סיריס (מקום שלישי במספר הזכיות מבין קבוצות הליגה). הקבוצה משחקת באצטדיון פנווי פארק במרכז העיר.
ניו אינגלנד פטריוטס (בעבר בוסטון פטריוטס) - קבוצת הפוטבול המקומית נוסדה ב-1960 והיא אחת הקבוצות המייסדות של ליגת ה-AFL, ומשחקת ב-NFL. הקבוצה זכתה בשישה משחקי סופרבול (מקום ראשון במספר הזכיות מבין קבוצות הליגה). מאז 1971, אצטדיון הקבוצה ממוקם בעיר פוקסבורו, כ-35 קילומטר דרומית לבוסטון.
בוסטון סלטיקס - קבוצת הכדורסל המקומית הוקמה ב-1946 והיא אחת הקבוצות המייסדות של ליגת ה-NBA. הקבוצה זכתה ב-18 אליפויות (מקום ראשון במספר הזכיות מבין קבוצות הליגה). אולמה של הקבוצה היה הבוסטון גארדן שמוקם ב"תחנת הרכבת הצפונית של בוסטון" שאותו החליף הטי די גארדן שגם הוא ממוקם ב"תחנת הרכבת הצפונית של בוסטון".
בוסטון ברואינס - קבוצת הוקי הקרח המקומית נוסדה ב-1924 והיא אחת הקבוצות המייסדות של ה-NHL. הקבוצה זכתה ב-6 אליפויות (מקום רביעי במספר הזכיות מבין קבוצות הליגה). היא חולקת את האולם הביתי עם בוסטון סלטיקס.
ענף ספורט פופולרי נוסף הוא כדורסל מכללות, 4 אוניברסיטאות מהליגות ברמה הראשונה של ה-NCAA משחקות בעיר: בוסטון קולג', אוניברסיטת בוסטון, אוניברסיטת הרווארד ואוניברסיטת נורת'איסטרן. לבוסטון קולג' גם נבחרת פוטבול המשחקת ברמה הבכירה של ליגת המכללות.
אירוע ספורט בולט המתקיים בעיר הוא מרתון בוסטון. המרתון מתקיים מדי שנה מאז 1897, בחג האזרחי של מסצ'וסטס, יום הפטריוטים. במירוץ בשנת 2013, התרחש פיגוע תופת רצחני. בפיגוע נהרגו 3 בני אדם ונפצעו יותר מ-170 צופים ורצים במרתון.
ערים תאומות

ערים תאומות של העיר בוסטון (לפי מועד ברית הערים התאומות):
יפן נגויה, יפן (מ־1959)
יפן קיוטו, יפן (מ־1959)
אירלנד דבלין, אירלנד (מ־1960)
צרפת שטרסבורג, צרפת (מ־1960)
ספרד ברצלונה, ספרד (מ־1980)
הרפובליקה העממית של סין הנגזו, הרפובליקה העממית של סין (מ־1982)
איטליה פדובה, איטליה (מ־1983)
ישראל חיפה, ישראל (מ־1999)
אוסטרליה מלבורן, אוסטרליה (מ־1985)
טאיוון טאיפיי, טאיוון (מ־1996)
גאנה סקונדי - טאקורדי, גאנה (מ־2001)
אירלנד שאנון, אירלנד (מ־2006)
ברזיל בלו הוריזונטה, ברזיל (מ־2007)
אנגליה בוסטון, לינקולנשייר, אנגליה, הממלכה המאוחדת
הרפובליקה הדומיניקנית סנטו דומינגו, הרפובליקה הדומיניקנית
גלריה

מבט פנורמי אל העיר בוסטון. (העבירו את העכבר מימין לשמאל)
העיר בוסטון בשעות הערב
הערות שוליים

↑  ממצאים על התיישבות באזור בוסטון
↑  הגירה לבוסטון
↑  תושבי בוסטון - חלוקה לפי דת
↑  ייבוש אדמות באזור בוסטון
↑  נתוני מזג אוויר בבוסטון - 1872–2002.
↑  Weatherbase.com, Boston, Massachusetts
↑  השכלה גבוהה בבוסטון.
↑  נתוני תעסוקה בבוסטון - מחקר שנערך על ידי עיריית בוסטון בשנת 1996 - 1997
↑  ההיסטוריה של הקונסרבטוריון למוזיקה של ניו אינגלנד
↑  תרומת הסטודנטים לכלכלת העיר בוסטון - מחקר שערכה עיריית בוסטון בשנת 2003.
↑  ההיסטוריה של נמל בוסטון
↑  נתוני האזנה לרדיו
↑  מדד הצפייה לפי Nielsen Media
↑  עובדות על מערכת הרכבת הקלה של בוסטון
↑  סקר שנערך ב-1996
↑  מקהלת הנדל והיידן
↑  ערים תאומות של בוסטון, באתר העיר
| דגל מסצ'וסטס מדינת מסצ'וסטס |
| --- | --- | --- |
| בירת המדינה | בוסטון |  |
| אזורים גאוגרפיים | הברקשיירס • קייפ אן • קייפ קוד • בוסטון רבתי |  |
| היישובים הגדולים ביותר | בוסטון • ווסטר • ספרינגפילד • לוול • קיימברידג' • ניו בדפורד • ברוקטון • קווינסי • לין • פול ריבר • ניוטון • לורנס • סומרוויל • פרמינגהם • הייברהיל • ואלתהאם • מאלדן • ברוקליין • פלימות' • מדפורד |  |
| נושאים נוספים | מחוזות • סמלים • היסטוריה • דמוגרפיה • יהדות מסצ'וסטס |  |
| --- | --- |
בקרת זהויות :  NLI: 987007559518705171  BIBSYS: 2094292  BNE: XX452554  BnF: cb12038429t (data)  GND: 4007840-1  ISNI: 0000 0004 0373 9193  LCCN: n79045553  MusicBrainz: e331bfdf-b908-429c-a79b-710cf9c06abb  NARA: 10045553  NDL: 00629226  NKC: ge131682  NLA: 35020527  NLG: 287867  NSK: 000653021  RERO: 02-A022844069  SUDOC: 028576195  Trove: 794766  VIAF: 319145857930123021471   WorldCat (עם VIAF): 319145857930123021471 
תומאס מנינו, ראש העיר המנוח של העיר בוסטון. כיהן בתפקידו יותר מכל ראש עיר אחר, מ-1993 ועד 2014.
מפה של הכנסה ממוצעת שנתית לפי המפקד שנערך בשנת 2000 בבוסטון (גבול העיר מסומן בקו מקווקו).
הספרייה הציבורית בבוסטון משרתת את תושבי העיר
מפה חלקית של המכללות והאוניברסיטאות באזור מרכז בוסטון
בית הממשל של מדינת מסצ'וסטס אשר נבנה במאה ה-18, וסביבו בניינים מודרניים
חלקים מבוסטון ממבט על. מלמטה למעלה: שכונת הבק-ביי, נהר הצ'ארלס, MIT, וקיימברידג'
סמל רשות התחבורה של בוסטון
שדה התעופה הבינלאומי לוגן
אולם "בוסטון סימפוני הול" משכנה של התזמורת הסימפונית של בוסטון בתכנון מקים, מיד ווייט
ספריית ג'ון פ. קנדי
הספרייה הציבורית בבוסטון
התחלת שביל החירות בבוסטון
מדריך ב"שביל החירות" בתלבושת תקופתית
כנסיית האם של כת ישו המדען שנוסדה בבוסטון
פנווי פארק
פטרבורג העסקית

| --- | --- |

 פורמט:  צהובון
 מו"ל:  National Media Group 
 בעלים:  Grigory Beryozkin, הוצאת בונייר 
 עורך ראשי:  מקסים ואסיוקוב
 תאריכי הופעה:  1993–הווה (כ־32 שנים) 
 שפה:  רוסית
 מערכת:  Akademika Pavlova Street 
 מדינה:  רוסיה 
 פטרבורג העסקית
 
פטרבורג העסקית (ברוסית: Деловой Петербург) הוא עיתון עסקי יומי בשפה הרוסית שיוצא לאור סנקט פטרבורג, רוסיה.
העיתון הוקם בשנת 1993 בסנקט פטרבורג והוא מספק חדשות הקשורות לעסקים וכספים בעיר ובפרבריה. העיתון מתפרסם בפורמט צהובון.
הבעלים של העיתון הוא קבוצת בוניר. החל משנת 2006 היה אנדריי ארשוב העורך הראשי. מקסים ואסיוקוב מונה לעורך הראשי של העיתון מאז 8 בדצמבר 2011.
בשנת 2011 הוכתר על ידי WAN/IFRA כמערכת החדשות הטובה ביותר במדיה החברתית.
תפוצת העיתון 2005 הייתה 23,000 עותקים. בשנת 2010 התפוצה של היומון עלתה ל-24,000 עותקים אך בסוף 2011 ירד ל-20,400 עותקים.
הערות שוליים

1 2  Katja Koikkalainen (באפריל 2006). "Internationalization and growth of business journalism in Russia" (Conference Paper). University of Surrey. נבדק ב-18 בדצמבר 2014. {{cite web}}:  (עזרה)
↑  "Delovoy Petersburg". Publicitas. אורכב מ-המקור ב-18 בדצמבר 2014. נבדק ב-18 בדצמבר 2014. {{cite web}}:  (עזרה)
↑  Katja Koikkalainen (בדצמבר 2007). "The Local and the International in Russian Business Journalism: Structures and Practices". Europe-Asia Studies. 59 (8). JSTOR 20451455. {{cite journal}}:  (עזרה)
1 2  "Bonnier Business Press ZAO, Russia". Bonnier Business Press. אורכב מ-המקור ב-2016-12-16. נבדק ב-18 בדצמבר 2014. {{cite web}}:  (עזרה)
↑  Craig Carroll (1 בספטמבר 2010). Corporate Reputation and the News Media: Agenda-setting Within Business News Coverage in Developed, Emerging, and Frontier Markets. Routledge. p. 332. ISBN 978-1-135-25244-1. נבדק ב-18 בדצמבר 2014. {{cite book}}:  (עזרה)
↑  Nabyla Daidj (30 בספטמבר 2014). Developing Strategic Business Models and Competitive Advantage in the Digital Sector. IGI Global. p. 327. ISBN 978-1-4666-6514-9. נבדק ב-18 בדצמבר 2014. {{cite book}}:  (עזרה)
↑  "PR Committee meeting with Andrey Ershov, "Delovoy Peterburg" chief editor". American Chamber of Commerce in Russia. 28 ביוני 2006. נבדק ב-18 בדצמבר 2014. {{cite web}}:  (עזרה)
1 2  "New Editor-in-Chief for Delovoy Peterburg". Bonnier Group. 9 בדצמבר 2011. נבדק ב-18 בדצמבר 2014. {{cite web}}:  (עזרה)
1 2  "The 2011 World Young Reader Prizes: About the winners". WAN/IFRA. 27 באוגוסט 2011. אורכב מ-המקור ב-2016-03-04. נבדק ב-10 במרץ 2021. {{cite news}}:  (עזרה)
תחפושת בפורים

צמד חרדים מחופשים, פורים 2023
פורים מאת ארתור שיק
התחפשות בפורים היא מנהג יהודי המוזכר מאז המאה ה-14. רבים סבורים שמקור המנהג הוא בקרנבלים נוצריים במערב אירופה.
מחופשים במצעד עדלאידע 1959
היסטוריה

האזכור הראשון למנהג הוא אצל קלונימוס בן קלונימוס (סוף המאה ה-13) הכותב ”בחורי ישראל לכבוד והדר, יתפארו ויתהללו, כי ישתגעו, וכי יתהללו, זה ילבש שמלת אשה ולגרגרותיו ענקים, וזה יתחקה כאחד הריקים, תוף ומחול שמחה ושלישים, אלו עם אלו אנשים עם נשים”. תקופה קצרה אחריו רבי משה הכהן אחיין הרא"ש תוקף את המנהג מפני איסור "לא ילבש", אחריו המהרי"ל ותלמידו דנים בשאלת כלאים בתחפושת.
רבי יהודה מינץ (המאה ה-15) דן בשאלת לא ילבש ואומר שילדיהם של גדולי וחסידי עולם (באשכנז) היו נוהגים ללבוש "פרצופים" ולהחליף בגדים בין גברים לנשים, הרב מינץ מביא את דעת הרב גרשון בוניפאצו (האיטלקי) החולק ותוקף אותו על כך, הרמ"א בהגהה לשולחן ערוך הזכיר את המנהג, ללא הסתייגות מעצם המנהג.
במאה ה-16 נפוץ מנהג דומה - הצגות "פורים שפיל" בה על הרוב העלו הצגות מסיפור המגילה כולל תחפושות, מנהג מאוחר יותר שהחל בתל אביב בתחילת המאה העשרים הוא ה"עדלאידע" תהלוכות של אנשים מחופשים.
מכיוון שאחד המקורות הראשונים של המנהג הוא בגרמניה, טען ישראל יובל שמקור המנהג הוא קרנבל הפאסנאכט (גר') כך סברו גם הרב שם טוב גאגין רבי יוסף משאש ואחרים.
רבנים רבים כתבו שסיבת המנהג היא להרבות שמחה, יעקב שמואל שפיגל סבור שזו גם הסיבה ההיסטורית.
נימוקים דרשניים

בספרות ההלכתית והדרשנית נכתבו נימוקים רבים, רובם אנכרוניסטים.
על פי הפסוק "אֲשֶׁר נֶהְפַּךְ לָהֶם מִיָּגוֹן לְשִׂמְחָה וּמֵאֵבֶל לְיוֹם טוֹב" (אסתר, ט', א').
על סמך דברי חז"ל מסכת מגילה, דף ז', עמוד ב' "עד דלא ידע בין ארור המן לברוך מרדכי".
לזכר "התייהדותם" של הגויים (אסתר, ח', י"ז).
על שם לבישת בגדי המלכות על ידי מרדכי היהודי (אסתר, ח', ט"ו).
אטימולוגיה

בעבר השימוש ביחס לתחפושת היה במילים "מסכות" או "פרצופין", ב-1927 חודשה המילה תחפושת ב"מלון אשכנזי–עברי" של נפתלי הרץ טור-סיני ושמעון מנחם לזר, ולאחר שלוש שנים הוכנסה המילה ל"מילון שימושי לשפה העברית" של יהודה גור. הפועל "התחפש" מופיע במקרא מספר פעמים אך כשם עצם הוא מוכר רק במאה ה-20.
הלשונאי יצחק אבינרי לעג לתחדיש וכינה אותו "חידוש יתר". השימוש במילה התגבר בעיתונות במלחמת העולם השנייה, כדי לתאר מבצעים חשאיים. רק אחרי שמנהג ההתחפשות התקבע בישראל החל השימוש במילה בהקשר הפורימי.
תפוצה

המנהג נפוץ בספרד, באיטליה, באשכנז, בלוב ועוד. יהודי תימן לא נהגו להתחפש, כך גם יהודי חלב, יהדות מרוקו, יהדות איראן, יהדות עיראק, ועוד. במצרים רק הילדים התחפשו.
ביקורת

פוסקים רבים תקפו בחריפות החלפת בגדים בין גברים לנשים בשל דין "לא ילבש" מבחינה הלכתית והנהגתית, החיד"א כותב: "אוי לנו! איך זרע ישראל בני אברהם יצחק ויעקב, ונשמת שדי בקרבם, בלכתם ילכו בחוקי הגוים, ונותנים כח ליצר הרע ופרקו עול תורה ומצות ביום הקדוש הזה, היאומן כי יסופר שמצוה הוא ביום הזה לעבור על דת משה וישראל. ואיך נשא פנינו לשלם רעה תחת טובה, כי ביום אשר כמעט אבדנו, וה' ברחמיו הצילנו, ביום הזה אשר קבלנו החסדים והטובות להפליא, בו בפרק אלו עוברין על רצונו, וכדאי בזיון וקצף..." הב"ח העלה בעיה נוספת: החלפת בגדים מביאה לתערובת, בעקבות כך הוא מגדיר את החלפת הבגדים כ"מנהג לא הגון" הבאר הגולה מוסיף שהרבה חורבנות וגזירות נולדו על ידי זה, לעומת זאת פוסקים כמו מהר"י מינץ התירו ואף תקפו באופן חריפה את האוסרים.
לגבי התחפשות בכלל, השל"ה כתב שזהו מנהג הוללות ויש להימנע ממנו, רבי שמואל אבוהב כתב שיש במנהג איסור של הליכה בחוקות הגויים, הרב מאיר מאזוז גם יצא בחריפות נגד המנהג מפני שמקורו בקרנבלים נוצריים ומסיבות אחרות.
בהלכה

הפוסקים דנו האם יש איסור לאדם להתפלל עם תחפושת, והאם יש איסור להתחפש לאדם רשע.
לקריאה נוספת

מדיה וקבצים בנושא  בוויקישיתוף
יעקב שמואל שפיגל, ‏חילופי בגדים בין גברים לנשים באירועים מיוחדים, ראשונים ואחרונים, מרכז שז"ר, 2010, (תשע) 329-352, באתר Academia.edu
הרב גדליה אוברלנדר, מנהג ההתחפשות בפורים, אור ישראל (מונסי), ז (שנה ב ג) עמ' קכה, באתר אוצר החכמה (צפייה חופשית – מותנית ברישום)
משה ליב הלברשטט, תחפושות בפורים ובאירועים שונים, ירושתנו, בני ברק, תשע"א, גיליון ה, עמ' קע, באתר היברובוקס
יצחק טסלר, הפגנה אידיאולוגית, סיפור של תקופה: ההיסטוריה של התחפושות בפורים, באתר ynet, 17 במרץ 2022
Brat

Brat הוא אלבום האולפן השישי של הזמרת-יוצרת הבריטית צ'ארלי XCX. האלבום יצא לאור ב-7 ביוני 2024, על ידי חברת התקליטים אטלנטיק. הוא כולל הפקה של צ'ארלי XCX, סירקט, עומר פדי, א. ג. קוק, ג'ורג' דניאל ועוד. האלבום שואב השפעה מסצנת מוזיקת הרייב בריטית של שנות ה-2000, עם צליל מועדונים אגרסיבי יותר מאלבומה הקודם, Crash ‏(2022). מהדורת דלוקס עם שלוש רצועות נוספות יצאה לאור ב-10 ביוני 2024.
האלבום זכה להצלחה ביקורתית ומסחרית. הוא הופיע לראשונה במקום השני במצעד האלבומים הבריטי והגיע לעשירייה הראשונה ב-12 מדינות נוספות, כולל ארצות הברית, שם הופיע לראשונה במקום השלישי, הופעת הבכורה הגבוהה ביותר של צ'ארלי XCX. על פי Metacritic, זהו האלבום בעל הדירוג הגבוה ביותר של 2024 והאלבום ה-16 בעל הדירוג הגבוה ביותר בכל הזמנים נכון לאוגוסט 2024. האלבום היה ברשימת המועמדים לפרס מרקיורי עבור אלבום השנה של 2024. האלבום קיבל מועמדויות בטקס פרסי גראמי ה-67 בקטגוריות אלבום השנה, אלבום הדאנס/אלקטרוני הטוב ביותר ועטיפת האלבום הטובה ביותר.
עטיפת האלבום והאסתטיקה הפכו לטרנד אינטרנט פופולרי, ואומצה על ידי ארצות הברית. במסע הבחירות לנשיאות של סגנית הנשיא קמלה האריס לבחירות לנשיאות ארצות הברית 2024, אשר צ'רלי XCX אישרה.
רקע והכרזה

Brat הוא אלבום האולפן השישי של צ'רלי XCX והראשון לאחר שחידשה את החוזה שלה עם חברת התקליטים אטלנטיק רקורדס בתחילת 2023. הוא הוכרז ב-28 בפברואר 2024, יום לפני יציאת הסינגל המוביל "Von Dutch".
לדברי צ'רלי XCX, האלבום הוא "הרקורד האגרסיבי והמתעמת ביותר שלה", אך גם הפגיע ביותר שלה. ב-22 בפברואר, במהלך הסט של בוילר רום שלה, היא הציגה לראשונה קטעי שירים שזוהו כ"Spring Breakers" ו-"365". היא הצטרפה לבמה על ידי אדיסון ריי וג'וליה פוקס; רמיקס של "פון הולנדית" עם ריי וא. ג. קוק יצא לאור ב-22 במרץ. ב-6 במרץ, היא הציגה לראשונה את "So I" באירוע טקס "נשים במוזיקה" של בילבורד ל-2024. "Club Classics" ו-"B2B" יצאו לאור ב-3 באפריל כסינגל קידום מכירות של שתי חבילות.
לאחר שפרסמה את השיר במשך כמה ימים, ב-29 באפריל, הודיעה צ'רלי XCX על יציאת הסינגל הבא, "360". הוא יצא לאור ב-10 במאי לצד וידאו הקליפ שלו, שנחשף מוקדם יותר באותו יום, ותואר על ידה כ"קליפ המוזיקה הטוב ביותר שלה אי פעם". הסרטון כולל מספר "איט גירל", קלואי סביני, ג'וליה פוקס, רייצ'ל סנוט, אמה צ'מברלין, גברייט, אלכס קונסאני, איי. ג'י. קוק, קלואי צ'רי, איזמיה פרנץ', סאלם מיטשל, הארי נף וריצ'י שזאם. לאחר מכן הרמיקס של "360", בהשתתפות האמנים השוודים רובין ויאנג לין, יצאה לאור ב-31 במאי.
Brat יצא לאור ב-7 ביוני 2024. מהדורת דלוקס, בשם Brat and It's the Same but There's Three More Songs So It's Not, יצאה לאור ב-10 ביוני, המכילה שלושה שירים נוספים. ב-21 ביוני יצאה לאור גרסת רמיקס של "Girl, So Confusing" בהשתתפות הזמרת הניו זילנדית לורד. ב-1 באוגוסט 2024 יצא לאור גרסת רמיקס של "Guess" ממהדורת הדלוקס בהשתתפות הזמרת האמריקאית בילי אייליש. למחרת, "Apple" יצא לרדיו האיטלקי כסינגל השלישי של האלבום. ב-12 בספטמבר יצא לאור רמיקס של "Talk Talk" בהשתתפות טרוי סיוון יחד עם ההכרזה על אלבום רמיקס בשם Brat and It's Completely Different but Also Still Brat שיצא לאור ב-11 באוקטובר 2024.
הרכב

Brat מתעל את סצנת הרייב הלא חוקית הלונדונית, שבה החלה צ'רלי XCX להופיע בה כנערה. היא גם הזכירה ש-Brat "הוא כנראה האלבום הקרוב ביותר ל-Pop 2 [2017 שלה] באתוס שלו". הוא תואר כמורכב מאלקטרופופ, קלאב-פופ, הייפרפופ, אלקטרוקלאש, ודאנס.> צ'רלי XCX אמרה לקייטי ביין של ממגזין בילבורד ש-Brat מופק מאוסף צפוף של צלילים כדי ליצור "מינימליזם ייחודי זה שהוא מאוד רועש ונועז". שאד ד'סוזה ממגזין The Face השווה את הסאונד של האלבום לאוספי מיניסטרי אוף סאונד מתקופת שנות ה-2000 The Annual והאלבום Loud משנת 2010 של הזמרת הברבדית ריהאנה, וכינה את המילים "מוצלות וחצוניות, אבל עדינות ושוברות לב".
צ'רלי XCX אישרה שרצועה אחת מהאלבום, "Girl, So Confusing", חוקרת את מערכת היחסים השנויה במחלוקת שלה עם אמנית שותפה. המאזינים שיערו שהרצועה עוסקת במרינה דיאמנדיס, רינה סאוואיאמה או לורד, שעליה אושר מאוחר יותר שהרצועה עוסקת. לורד הופיעה אז בגרסת הרמיקס של השיר. "הזדהות היא סכין" רומז לסיטואציה דומה אחרת; על פי הערכות, השיר עוסק ביחסים שלה עם הזמרת טיילור סוויפט, כמו גם על התפיסה של צ'רלי לגבי מערכת היחסים שלה עם הסולן מ-דה 1975, מאטי הילי.
"Rewind" נכתב כתגובה ישירה להצלחת "Speed Drive" מפסקול של הסרט ברבי. "Mean Girls", שיר בהשראת חלקית ממארחת ה-Red Scare דאשה נקרסובה והשחקנית והדוגמנית ג'וליה פוקס, מתמקד ב"היקסמות של החברה לנערות מרושעות". מגזין The Face כינה את הרצועה "So I" "חקירה מסוקסת של הצער שלה על [מותה של] סופי". "Apple" נכתב בהשראת סגנון הכתיבה של חברתה הקרובה ושותפת הפעולה של צ'רלי XCX, קרוליין פוליצ'ק. "אני חושבת על זה כל הזמן" רואה את צ'רלי XCX בוחנת אימהות לאחר שפגשה את התינוק של חברתה ומשתפת הפעולה שלה, נוני באו. בראיון לפני יציאתו של האלבום אמרה: "האם אני פחות אישה אם אין לי ילד? האם ארגיש שהחמצתי את המטרה שלי בחיים? אני יודעת שאנחנו לא אמורים להגיד זה, אבל זה התכנות הביולוגי והחברתי הזה".
גרסת הדלוקס של Brat מוסיפה שלושה שירים חדשים. "Hello Goodbye" תואר כ"מחוסף". ב-"Guess", צ'רלי XCX מאתגרת נושא לנחש את צבע התחתונים שלה, אותם כינו המבקרים "פלרטטניים ורמיזות באופן לא מתנצל". "Spring Breakers" מצביע על כך שהחוצפה של צ'רלי XCX מונעת ממנה אירועי תעשיית המוזיקה כמו פרסי הגראמי.
עטיפת האלבום ושיווק

לקראת יציאתו של , עטיפות של הדיסקוגרפיה שלה עודכנה על פני פלטפורמות סטרימינג כדי להתאים למראה שלה.
יצירות עטיפת האלבום והאריזה של Brat עוצבו על ידי הסטודיו Special Offer, Inc. בניו יורק. העטיפה היא ריבוע ירוק לימוני עם הכותרת באותיות קטנות בגופן sans-serif. בראיון למגזין ווג סינגפור, צ'רלי XCX אמרה לצ'אנדריי ריי שהביקורת הביאה אותה לשאול מדוע מעריצים מרגישים "בעלות על אמניות" עד כדי כך שהם דורשים שתצלום יהיה על כל העבודות שלהם; היא קראה לזה בעבר "מיסוגיניסטי ומשעמם" ב-X. על צבע עטיפת האלבום, היא אמרה שירוק היה רווי יתר בתקשורת ובאופנה: "רציתי ללכת עם גוון ירוק פוגעני ולא טרנדי. כדי לעורר את הרעיון שמשהו לא בסדר, הייתי רוצה שנטיל ספק בציפיות שלנו מתרבות הפופ - מדוע חלק מהדברים נחשבים לטובים ומקובלים, וחלק מהדברים נחשבים כרעים להתגרות באנשים, אני לא עושה דברים כדי להיות נחמדים".
למרות המראה הפשוט, עיצוב עטיפת האלבום עבר תהליך פיתוח של חמישה חודשים תוך שמירה על ריבוע ירוק עם טקסט. פריני בחרה את הצבע לאחר בחינת כ-500 גוונים, מתוך כוונה לאפקט מזעזע וזוהר. הגוון האחרון הדהד את החזון של צ'רלי XCX של חוסר כבוד נועז. הטיפוגרפיה, המבוססת על אריאל, נבחרה בשל התחושה הלא "יקרה" שלה. בעודו שוקל סוגי גופנים שווייצרים שונים, פריני רצה להתעלות על הלווטיקה. הטקסט, שנמתח מעט כדי "לתת לו אישיות", ממוקם בצורה מביכה כך שהוא לא קטן וטוב טעם ולא גדול וקולני, ויוצר אסתטיקה נטולת דעה.
בשבועות שקדמו ליציאתו של Brat, קיר בגרינפוינט, ברוקלין - שהמעריצים כינו "קיר הפרחח" - נצבע ונצבע מחדש בצבע הירוק הייחודי של האלבום ובמסרים שונים. במהלך הקיץ, המסרים שלו השתנו תדיר בהתאם למחזור הקידום של האלבום. ההודעה הראשונה הייתה "I'm your fav reference" - מילת השיר מהסינגל "360" - לפני שהוא נצבע מחדש לפשוט "פרחח". ב-10 ביוני, כאשר יצאה מהדורת הדלוקס של Brat, הקיר שונה ללבן עם ההודעה "פרחח וזה אותו דבר אבל יש עוד שלושה שירים אז זה לא". באמצע יוני, הקיר נותר לבן אך שינה את המסר שלו ל"לורד", מה שמצביע על מעורבותה האפשרית של הזמרת לורד במהדורות עתידיות הנוגעות לפרחח, שהופיע עד מהרה בגרסת הרמיקס של "Girl, So Confusing". המסר האחרון של חומת הפרחח - "בסדר ביי!" בירוק החתימה של האלבום - נצבע ב-1 ביולי.
השפעה

סיידי בל ממגזין פיפל קישרה את עטיפת האלבום עם אופי האלבום, אותו כינתה צ'רלי XCX "עימות". שכונתה טרנד "פרחח קיץ", סגנון עטיפת האלבום והגוון הספציפי של ירוק הפכו לשיווק ויראלי לאחר שצץ ברשת כלי "מחולל פרחחים" שאפשר למשתמשים לשכפל את העטיפה עם טקסט מותאם אישית משלהם. ציון הדרך של לונדון איי הואר בירוק ליים ביום יציאת האלבום. מגזין נשיונל ג'יאוגרפיק הכירה באלבום ובפרסונה של "ילדת הפרחח" במאמר בנושא פרחח שדן באייקונים נשיים מרדניים לאורך ההיסטוריה, כולל קלאופטרה, וו דזה טיין, לוקרציה בורג'ה, ג'ורג'ינה קוונדיש, הדוכסית מדבונשייר וז'ורז' סאנד.
השפעה > בקמפיין פוליטי

כחלק ממסע הבחירות שלהם לשנת 2024, המפלגה הירוקה של אנגליה ווילס פרסמה העתק של עטיפת האלבום ברשתות החברתיות שבה נכתב "הצביע ירוק" במקום "פרחח".
לאחר שג'ו ביידן החליט לפרוש מהבחירות לנשיאות ארצות הברית 2024, פרופיל הקמפיין הרשמי של ביידן-האריס שינה את שמו ל-"Kamala HQ", תוך תמיכה בסגנית הנשיא קמאלה האריס, ושינה את תמונת הבאנר שלו בחיקוי של עטיפת האלבום, והחליף את "פרחח" ב"קמאלה hq". זה התרחש לאחר שצ'רלי XCX תמכה בהאריס ב-X (לשעבר טוויטר), ופרסמה את ההצהרה "kamala IS brat [sic]". צ'רלי XCX הצהירה מאוחר יותר כי למרות שלא נועד כאישור מפורש, היא "שמחה לעזור למנוע מהדמוקרטיה להיכשל לנצח". סרטונים מרובים של טיקטוק הראו עריכות של שירים מהאלבום עם קטעים של האריס ברקע. כמה אנליסטים הציעו שהקשר בין הקמפיין לאלבום יגרום להתלהבות בקרב מצביעים צעירים.
ביקורות > הופעות ברשימות

| כתב עת/אתר | רשימה | מקום | מקור |
| --- | --- | --- | --- |
| Obscure Sound (אנ') | האלבומים הטובים ביותר של 2024 | 4 |  |
| Stereogum | 50 האלבומים הטובים ביותר של 2024 | 1 |  |
הצלחה מסחרית

בבריטניה, האלבום נחת לראשונה במקום השני במצעד האלבומים הבריטי, מה שזיכה את הכניסה השנייה שלה לטופ 10 השני שלה ואת המכירות הגדולות ביותר שלה בשבוע הפתיחה בבריטניה. זה עורר מחלוקת בקרב כלי תקשורת שהאשימו את טיילור סוויפט בכך שהיא ניצבת במקום הראשון בבריטניה על ידי הוצאת גרסה חדשה של אלבומה האחרון, The Tortured Poets Department, שזמינה רק בבריטניה, באותו שבוע שבו יצא לאור Brat. נכון ל-25 ביולי 2024, האלבום מכר 71,738 עותקים בבריטניה.
בארצות הברית, האלבום נחת לראשונה במקום השלישי במצעד בילבורד 200 עם 77,000 יחידה שקולה לאלבום שנמכרו בשבוע הפתיחה שלו, הכוללות 40,000 מכירות אלבומים טהורות. עם ההישג הזה הוא הפך לאלבום המצרף הגבוה ביותר של צ'רלי XCX בארצות הברית. זה גם זיכה את צ'רלי XCX במכירות הגבוהות ביותר שלה בשבוע הראשון ובשבוע הסטרימינג הגדול ביותר שלה אי פעם עם 46.72 מיליון השמעות. נכון ל-21 באוגוסט 2024, הוא נמכר ב-500,000 עותקים בארצות הברית.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס המוזיקה של ARIA | 20 בנובמבר 2024 | האמן הבינלאומי הטוב ביותר | מועמדות |  |
| פרס המוזיקה של בילבורד | 12 בדצמבר 2024 | אלבום דאנס/אלקטרוני מוביל | זכייה |  |
| פרס גראמי | 26 בינואר 2025 | אלבום השנה | מועמדות |  |
| פרס גראמי | 26 בינואר 2025 | אלבום הדאנס/אלקטרוני הטוב ביותר | זכייה |  |
| פרס גראמי | 26 בינואר 2025 | מארז התקליטים הטוב ביותר | זכייה |  |